Õpetlikuks näiteks ses suhtes on meie rahvuslik ärkamisliikumine. Nagu iga teinegi sotsiaalne liikumine, juurdub temagi sügavate juurtega ühiskondlikus mullapinnas. Need olid talurahva konkreet­sed eluhädad, mis Viljandimaa ja selle järgi ka teiste maakondade  talupoegi 60-ndate aastate algupoolel liikvele panid. Kuid see liiku­mine oleks kujunenud samasuguseks lihtlabaseks "Peterburis käimi­seks," nagu seda oli esinenud loendamatuil korril varemini, või oleks arenenud samalaadiliseks "suure revisjoni" või "suure kontori" alla kirjutamiseks, nagu seda tehti veel ärkamisajal kultuuriliselt maha­jäänumas ja ilma teadlike juhtideta Põhja-Eestis, kui oleksid puudu­nud üle ühiskonna arengu taseme ulatuvad haritud juhid.